Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Maiorga Ramírez Erro jaunak egindako galderaren erantzuna, Foru Diputazioak emana, udalen eta Nasuvinsaren arteko lankidetza-sistemaren bidez garatuko diren hirigintza-jarduketei buruzkoa. Galdera 2021eko otsailaren 19ko 23. Nafarroako Parlamentuko Aldizkari Ofizialean argitaratu zen.

Iruñean, 2021eko martxoaren 12an

Lehendakaria: Unai Hualde Iglesias

ERANTZUNA

EH Bildu talde parlamentarioari atxikitako foru parlamentari Maiorga Ramírez Erro jaunak 10-21/PES-00078 zenbakiko galdera egin du, idatziz erantzutekoa. Honen bidez, Lurraldearen Antolamenduko, Etxebizitzako, Paisaiako eta Proiektu Estrategikoetako kontseilariak honako hau jakinarazten dizu:

Lankidetza sistemaren bidez udal entitateekin sinatu diren edo negoziatzen ari diren hitzarmenei dagokienez, datu hauek ditugu:

• Lekunberriko Udalarekin hitzarmena sinatu da lankidetza sistemaren bidez industrialde bat garatzeko.

• Lizarrako Udalak hitzarmen bat onetsi du industrialde bat garatzeko lankidetza sistemaren bidez. Oraindik sinatu gabe dago.

• Nasuvinsak lankidetza sistemaren bidez industrialdeak garatzeko proposamenak egin dizkie San Adriango, Tafallako eta Altsasuko udalei.

Hori guztia jakinarazten dizut Nafarroako Parlamentuko Erregelamenduaren 194. artikulua betez.

Iruñean, 2021eko martxoaren 12an

Lurraldearen Antolamenduko, Etxebizitzako, Paisaiako eta Proiektu Estrategikoetako kontseilaria: José María Aierdi Fernández de Barrena